2જી ડિસેમ્બરે બુધવાર હતો. મેં મારા દિવસનું કામ પૂર્ણ કર્યું અને રોજિંદી ઘટનાઓ જાણવા સમાચાર શરૂ કર્યા. મહાનગરની બહાર તળાવ અને જળાશયના કિનારે બનાવેલા મકાનોમાં લોકો કેવી રીતે રહે છે અને ભારે વરસાદના કારણે પાણી ભરાઈ જવાથી તેમને કેવી મુશ્કેલીનો સામનો કરવો પડે છે તેની ચર્ચા સાંભળી. આ ચર્ચા સાંભળીને મને પણ વિચાર આવ્યો કે પહેલાં તળાવો અને જળાશયોને ભરી દઈને લોકો ત્યાં ઘર બનાવે છે અને પછી પાણી ભરાઈ જવાની બૂમાબૂમ. થયું કે લોકો કેમ આવા ઘર કે પ્લોટ બનાવતા કે ખરીદતા અગાઉ વિચાર પણ નથી કરતા. મારા ઘરે જ પરિવાર સાથે આ મુદ્દે ચર્ચા કરી, ટીવી બંધ કરીને હું સૂઈ ગઈ. પણ મને ખબર નહોતી કે સવારે અમારે હજી મોટી મુસીબતનો સામનો કરવાનો છે.